Na temelju članka 58. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12,94/13 , 152/14 ,7/17, 68/18 i 98/19, 64/20, 151/22, 155/23 i 156/23) i članka 58. Statuta Osnovne škole Skradin, Školski odbor na 34. sjednici održanoj dana 31. ožujka 2025.g., a nakon provedene rasprave na Učiteljskom vijeću, Vijeću učenika i Vijeću roditelja, donosi

**PRAVILNIK O IZMENAMA I DOPUNAMA**

**PRAVILNIKA O KUĆNOM REDU OSNOVNE ŠKOLE SKRADIN**

**Članak 1.**

U Pravilniku o kućnom redu Osnovne škole Skradin, KLASA: 003-05-01-20-01, URBROJ: 2182/1-12/1-7-01-20-1, od 3.7.2020.g., u članku 2. stavku 1. dodaju se točke 7. i 8. koje glase:

* pravila sigurnosti, kontrola ulaska i izlaska iz Škole i druge sigurnosne mjere,
* druga pitanja od važnosti za rad Škole.“

**Članak 2.**

Iza Glave I. dodaje se nova Glava I. a i u njoj članci 4.a, 4.b, 4.c, 4.d i 4.e koji glase:

„**I. a PRAVILA SIGURNOSTI, KONTROLA ULASKA I IZLASKA U ŠKOLU I DRUGE SIGURNOSNE MJERE**

Članak 4.a

Ravnatelj i radnici Škole dužni su skrbiti za siguran boravak i rad u Školi te poduzimati odgovarajuće mjere sigurnosti u skladu s propisima, uputama, obavijestima nadležnog ministarstva i internim aktima Škole.

Članak 4.b

Mjere sigurnosti iz članka 4.a ovoga Pravilnika provode se:

- kontrolom ulaska i izlaska iz Škole prema Protokolu o kontroli ulaska i izlaska u školskim ustanovama te uputama odnosno odlukama ravnatelja kojima su određene mjere, način i izvršitelji provedbe,

- određivanjem ulazaka i izlazaka učenika tijekom odmora učenika,

- obaveznom prethodnom najavom roditelja i drugih posjetitelja prije dolaska u Školu, osim u opravdanim i hitnim slučajevima kada je moguć ulazak u Školu prema odobrenju ravnatelja ili ovlaštene osobe od strane ravnatelja,

- donošenjem i primjenom Plana sigurnosti Škole kojim će biti definirane potrebne mjere sigurnosti određene na temelju Procjene postojećeg stanja i analize rizika,

- kontinuiranim i pravodobnim informiranjem roditelja i učenika o mjerama sigurnosti,

- obveznim provođenjem simulacije evakuacije i drugih kriznih situacija najmanje dva puta godišnje,

- formiranje i rad školskog sigurnosnog tima za evaluaciju i analizu odnosno predlaganje poboljšanja mjera sigurnosti,

- suradnjom s osnivačem, policijom, vatrogascima, liječničkim timovima i drugim relevantnim dionicima,

- drugim mjerama koje se provode u skladu s aktualnom situacijom, propisima, uputama i obavijestima ravnatelja odnosno drugih relevantnih institucija.

Članak 4.c

Za vrijeme radnog vremena u Školi poslove dežurstva obavljaju učiteljiu skladu s odlukom o tjednom i godišnjem zaduženju kao ostale poslove koji proizlaze iz neposrednog odgojno obrazovnog rada.

Mjesto, trajanje i raspored dežurstava određuje ravnatelj.

Raspored dežurstava učitelja objavljuje se na oglasnoj ploči Škole.

Članak 4.d

Osim dežurstva iz članka 4.c ovog Pravilnika poslove dežurstva prema potrebi obavlja i tehničko osoblje prema odluci ravnatelja kojom se određuju mjesto, način, trajanje i raspored dežurstva.

 Članak 4.e

Na oglasnoj ploči Škole i drugom vidljivom mjestu u Školi istaknuti su telefonski brojevi policije, vatrogasaca, hitne pomoći i Državne uprave za zaštitu i spašavanje.“

**Članak 3.**

U članku 6. iza riječi „ulaziti u“ dodaje se riječ „Školu“ stavlja se točka, a preostali tekst briše se.

**Članak 4.**

U članku 35. dodaje se stavak 2. koji glasi:

„Radnici Škole na posao dolaze primjereno odjeveni (pokrivena leđa, ramena, trbuh, pristojni izrez oko vrata).“

**Članak 5.**

Članak 43. mijenja se i glasi:

„Nakon isteka radnog vremena radnici su dužni pospremiti radne materijale, zatvoriti prozore, isključiti električne aparate i zaključati radne prostorije.“

**Članak 6.**

U članku 52. briše se točka i nadodaju riječi: „i Državne uprave za zaštitu i spašavanje.“

**Članak 7.**

U članku 66. stavak 2. briše se.

**Članak 8.**

Ovaj Pravilnik o izmjenama i dopunama Pravilnika o kućnom redu Osnovne škole Skradin, objaviti će se na oglasnoj ploči Škole, a stupiti na snagu osmog dana od dana objave.

KLASA: 011-03/25-02/2

URBROJ: 2182-37-05-25-1

U Skradinu, 31. ožujka 2025.

 

Predsjednica Školskog odbora:

Kristina Vlaić Bubalo, v.r.